Giovanni Battista Da Rin Pagnetto (Tita de Ina) 
Le cabole de Barba Checo. 

E chi no cognossea Barba Checo? Na persona tanto sinpatica co na parlantina elegante e bonaria, e noi tosate staseone 
volentiera a scoltalo. L era stou tante ane ia par la Merica e i piasea conta cuanto gran che era al mar, cuanto longhe 
che era le navi. Al contaa, al contaa ... e noi co la bocia verta a scoltalo ... e le ciase cuanto aute e duto la era gran, 
tanto gran, solo la dente era pizola - al disea che era cuatro panegas. "Barba, ese vero che le ciase n America le e ncora 
pi grande de le nostre?' "Le ciase, tosate, n America i ciama gratacieli e solo dal nome pode nmaginave cuanto grande 
che le e. Le e grande che no se vede mai la fin, anche parche la e senpre nuvolou." 

"Ma Barba, cuante piane avaralo sto gratacielo?" Chesto no puoi dive, ei proou tante ote a contai, ma vignea scuro che 
ero ruou apena a meta de chel che era sote le nuvole; ma cuante sara ncora sora?' E po el ne vardaa e I ne fasea n bel 
sorisin. 

Un di deone su pal truoi che va su dal tabia, ntre de noi tosate, e Barba Checo era la, col restel de fer che I slargiaa fora 
i grume de le talpine. L aon saludou "Bond/, Barba Checo!" "Ooh, bond/ figure porche! Aonde deu su car". E ntanto aon 
visto la su I erba na talpina morta, co le gianbe n su. "Barba, I aveu copada voi?' "Si, parche la me ruina la vara, no vede 
sti grume de tera che I a biciou su stanuote?"E fin che I parlaa, co la ponta de la Scarpa I avea voltou la talpina, I era 
bela lissa come el veludo co sto musuto longo, n tin bianco. 

"Barba" a dito un de noi, "ese anche n America talpine?' "Autro che le ef "Ma le sara tanto pi grande de le nostre, ero 
barba, le pesara almanco n chilof E ca Barba Checo a stou n tin a pensa, parche le misure e i pesi de la via el le fasea 
solo lui, el n a vardou n tin par vede se aveone vuoia de bagola, e po I a dito: "Si tosate, e anche talpine piciole che pesa 
n chilo apena nasseste, ma dapd le vien n bel tin pi grande." "Ma barba, se le magna le radis de erba, come fale a vigni 
cost grande e magna radis cosi piciole?' "E senpre la proporzion te le robe; talpine grande? Anche le radis le e grande, 
parche la via I erba I e auta cuatro metre, e le piante ..." el n a mostrou col manego del restel el bosco la de sora. 
" Vedeu chi laris e chi pezuos la? Ben, e come che fosse giagines a confronto de le piante che e n America, id son stou ... 
Ma sentave do n minuto che ve conto..." Ntanto I a tolto dal scarselin de la ciamesa na scatoluta de tabaco da nas, el se 
a tirou su na bela presa: "Voleu n tin?' "No no barba, grazier. L a tirou fora da na scarsela davoi n fazoleto ros coi 
fiorelins negre e el se a netou ia n tin a la meo; i e restou ncora calche tin de negro su pal muso. Son sentade do par 
tera e lui I a betesto el restel par travers, e po el s a sentou sul manego par via de le reume, el ne a dito, che I a ciapou 
tei bosche. 

"Sote la pioa, come che diseo, le piante no ave gnanche I idea de cuanto grande che le e. Son stou doi ane su par I 
Oregon tel bosco e aveone n siegon che no sei cuante metre che I era longo, e duto el di zin-zan-zin-zan; a par/a coi me 
socio aveo ei te/efono e avanti con chesta musica par vinti trenta di, e a la fin beteone i coi e bateone co la maza e la 
pianta pian plan la se piegaa e po la dea do con fracasso, che someaa i avesse sbarou na bonba e i sentia par chilometri 
e chilometri." Barba Checo el leva su e senpre col so soriso I e tornou a slargia talpine. "Sane Barba. 1 " "Sane tosate, 
varda de no fei baronade su la dal tabia." 

Chi tosate la ades i avarae I eta de conta le storie ma... a chi? El tenpo e ruou prima de noi e I a cancelou dute chi valori 
che i vece ne avea tramandou. No aveone scarpe, ma reone siore, ades avon dute le scarpe nuove, ma son tanto 
puarete. Me vien tanta nostalgia e anche ades, dapd tante ane, cuanche passo su par chele vare, me par de vede Barba 
Checo, col restel e col ciapel bianco co na strissa pi scura duto ntorno fata dal sudor, e sienti le so storie. No I savea pi 
che nventasse par tegnine la apede lui, e me vien spontaneo n soriso, ma mai bel come el so, sote chel nas ntin scuro 
da tabaco. Grazie Barba Checo! 

(Laio) 

Piero De Ghetto de Roche de Liseo (1932) 
Ettore Sacchet. 

L e passa pi de trenta ane, ma me la penso come che fosse iniere. L era da carnaval e ize sala dei Coce se balaa (I era 
ancora I "Albergo alle Alpi"). Nane Auzel sonaa I armonica, Tone Fachinel al sassofono, Luciano de Primo la chitara, 
Luciano de Ijio Osto la bateria: no me penso pi ci che sonaa al basso. Dintorno de la sala, I era na riga de carieghes 
agno che se sentaa do chela femenes: chi omin i dea a les tol su par bala tango, valzer, pulcres e mazurches. 
16 e la me femena aeane invida zinche amighe todesche. Intanto I e ienu ize Ettore Sacchet. Chi da Borcia de na zerta 
eta i sa ce n arte che I era: stranbo, lunatego, inpermalos, ma canche I era da laura o da fei comedia al no se tiraa 
indaos. Bastaa an goto de vin par al bete a di. Canche al simiotaa Charlie Chaplin che menaa in giro Hitler I era unico. L 
era bon de di stranbolote senza senso. 

Al fasea finta de parla todesco: "Dilaine dileghen, daviten perenes, malicofilonen sitanen velinen", e cosi par dies 
menute. Coi me amighe se aon betu d acordo: prima i aon paga da bee e daspo aon betu an taulin davante I orchestra. 
Canche Ettore I a scominzia a predica, aon scominzia a bate le man; n ota i todesche che fasea straie par todesco e dute 
chi autre par talian. Argo da bel. La davesin, poia su par la spaleta de la porta, I era ienu ize an on foresto che vardaa. L 
aea la iacheta poiada sun braze e al ciapel ize man. Avarae dito che I era an contadinoto de la bassa trevisana. Canche 
Ettore I a feni la so tiritera ei vedu chesto on che se betea su la iacheta e, prima de disseno, col ciapel ancora su man, ei 
sentu che I disea: «N6 capisse che raza de paese de mat! sia sto cua ...» 



(Borcia) 



Pietro Menia Bagatin (Maestro Piero, 1927-2010) 
In prdon causa I nos dialeto. 

I nos omi fade soralduto i minadors u i manuai zl miniere, pr fei nueve strade u galerie che portes aga al central 
eletriche. Laore chese ch gne fate in auta montagna e s pode mandai inaante solo via pr I istade cuan ch n era I neve. 
Riussi a cetasse sti laore era pero tanto difizil e t pues imaginate cun chie contnteza che, al prime paghe, i pare d famea 
ciape la deca da manda a ceda e come ch al cetasse dopo z n ostaria pr beasse n goto e feisse na ciantada era na festa 
cuas d fameia pr duce. La stracheza, I peso de ore d galaria e I turno d laoro ch stadea pr rue i portea pero pi d n ota a 
lassa la conpagnia pi presto pr torna in baraca. Rstea i manco inpignede u i vece abituede a dormi pueco e gnente. 
Na sera, che i s ave ceto in pi dal solito parchie ch era stade assunte anche n puece ch ave lord in Abissinia, I robe dea 
pi longe e, ofre un, ofre cl autro, s cianta e s dueia, s scomenza anche a tolse in giro, ma in muedo bonario. A n zerto 
punto, n urlo e doi pugnoign su la taula, gote ch se riversa e na filastroca d: " Fora I mi portafolio u s-cera mazo calcdun. 
Duce ladre, duce viliache, dute porche sede. Ladroign duce." 

Tra i paesane, chi I invida a calmasse, chi a varda ben sote i taulins e I carieghe, chi a rassicurasse ch n seia n scherzo; 
solo doi, trei tade e zignoteia. I puece etre cliente n tin a I ota va fora e anche I oste va e vien come s al spites calcdun. 
N momento dopo ch al portafolio d inproviso era torno in man dal so paron, ncamo inbstialu e urlante pr al scherzo 
subu, vien inze doi carabiniere che, sul mostra dl oste, i li va davdin e i lo amanita pr riptude ofese al Duce. Li li varda 
inebeti e n e pi bon da cetasse na scusa parchie ch al Duce li n I a propio mai tocio. Marveie sora marveie di nosse ch a 
sintu I acusa, fin a cuan ch un a n salustro; colgo duce a Duce, domanda d podei parla e spiega ch zal nos dialeto, duce 
vue di "tutti" e chel ch luere a ilo dante era propio inrabio contro duce i paesane che i ave sconto I tacuin. 
Visto ch i lo lasse parla e convinto che, se n bastes la so parola, duce luere pode confrma chel ch I ave dito, i li preia d 
molalo lolo parchie ch n I ave ofeso nsuign e I era d turno sul lavoro in galaria lolo I doman bonora. Se propio ni voles 
crede, pr so trancuilite e sicureza i podara ciama al telefono I pre d Danta che, pr n malo o n bisogno dla dente, rsponde 
a dute li ore, a ogni ciamada. E s no e anche i Carabiniere d Candide e pue sicurai. Ma nient da feisse! Luere e 
intrvegnude su ciamada e, pr la gran ofesa al Duce, i lo deve arsta e portalo in caserma. 

Bruta e trista fin dla serata d paga! Sul di du dal soroio dal di dopo, i lo vede rue su in cantier porto su da n camion dla 
Dita. L peso d cal scherzo peda su duce e, pr Idierirlo e feisse pardona, i dantins, in festa, i da na busta che i ave parcio 
cun inze chel ch I ave pardu pr li ore d cantier passade inveze n prdon. La Dita n a volu esse da manco e i ave btu anch 
ela na bona donta. Contento li da es torno fora e cuas ncamo da pi chietre ch se vdea solvade dal peso d n scherzo mal 
riussu, i se brazea com s ni se fos viste da ane. 

La storia a scomnzo presto a gire pal paese. N s a pero mai savu s la conferma dla storia dal duce-Duce fos rueda da 
Ciandide u da Danta ne s calcdun d ladu ebia mai domando scusa a cal nos poron ch a fato ore d prdon par na parola 
dita zal nos bel dialeto. Era etre tenpe e era I Duce! 

(Danta) 

Union Ladign de Zope 

Vegn mo child, che te n conte una... (Chel de Sagui). 

Na ota vivea solche chi de bona monsura, de bona vegnuda, chi pi deboi i podea mori anca per malatie da puoch, calche 
ota; I era cossi na selezion natural, in zerto modo, e chi che restava vif I era i meio, i pi staign. Chest cua de Sagui I era 
propio an om ben metu: an toco de om! 

An bel di, chest al se a cata da Uot e inte na ostaria, ando che I era anca iel, I e suzedu che I e stat valch da che di: 
valgunc i a cata da di e i se a anca dat, ma iel al no n avea nia da che fa con sta catada da di, somea che al fosse 
beleche sen du co i s a dat. Ad ogni modo i a ciama anca i gendarme, e valgunc i a fat anca al nome de chest de Sagui, 
de chest de Zope. 

Doi o trei di dapo, sti gendarme i e vegnui sun Zope e i e dui inte ofizio a domanda ando che stea sto zerto un de Zope. 
Co i a ben sau, i e dui via n Sagui ando che sto tizio al stea de casa, ladu inte chele case vege, brusade, sora i Bacoi. 
I e dui inte sta casa, i a cata an om e ie a domanda: "Zercon chest cossi e cossi, al cognosseo? ', e chest al i a respondu: 
"S0/7 mi vede, chef, e lori: " Varde che sion stai mandai a ve to/e e aon I orden de ve mena fuora Pieve". E ilio ie a spiega 
duta la fazenda e i a domanda se, per piazer, I avesse podu di con lori. 

Chest cua, alora, al i a dit: " Varde che mi no n ai fat nia, ma insoma vegnarai con voi, se ave au sto orden". I gendarme, 
alora, i a tira fuora doi cadenele per i Ie mete intor Ie conoge, ma sto om I a dit: "Tosat, fe de manco de me Ie mete, 
anmancol a passa per al paese; i me cognos dute e no volarave che i me vedesse cossi. Voi me ave domanda per 
piazer', e per piazer' ve I domande anca ml', e alora lori ie a respondu: "/Ve indespiase tant, ma noi aon I orden de Ie 
dora, co menon valgunc in caserma", e iel, da nuof: " Ve preghe, tosat, fe de manco, cua in paese". Ignero, alora, sti 
gendarme i a stica e alora iel I a dit che dea ben, che al se avarave laga mete ste cadenele. E cossi i e peai su per la 
Loca, ma, da la n sin, sto om I a dit: "Eh, tosat, tiremele daif E intant I a slarga i braz e ste cadenele Ie se a spaca! 
Sti doenot de gendarme i a fat doi uoge che i vegnia fuora da la testa e a vede sto tant, senza pi zeti beco, e senza ste 
cadenele i e vegnui ca per Ie Pale e, passai su per la strenta de Sagui e su la Taca, i e peai su per Lizon. Ruai fuora Ie 
Vare (al toch de triol intra su in som Lizon e I tabia dei Colet, de Pian), sto om de Sagui al i a dit a sti gendarme: 
"Ecomo, tosat, ades, se vole, conzele, e pd metemele pura". E lori, alora ie a respondu che no no, no ocorea, che dea 
ben cossi, che i se fidava. 



(Zope) 



Antonio Alberti Cuciarin (1946) 
Orazion. 



Vorarae esse na orazion, 
che ra nasce da ra mente, 
ra passa fora par fora el cuor 
e ra va a se poussa 
intra ra mas sportes 
de ci che r ea destinada. 
E che suzede dassen. 



Pensada intanto che se ujoraa 

da Nairobi a Amsterdam, intanto 

che pensae a ci che aee fascia a tera, 

inze I be/ meso de un deserto, 

drio a cura corpe, e anche, calche ota, 

animes. 



(Anpezo) 



Piero Bressan Bernardi (1920) 
El Mis. 



El nas da na forzela 
che fea da sentinela 
tra taliani e todesch. 



El salta do dai crep 
senpre con gran bacan, 
el passa par el pian 
e fin al Macatoc 
I fa senpre da confin 
tra Veneto e Trentin. 



Po I va par California 
e par el lac del Mis 
passando par centrai 
senza fermarse mai. 



El sbrissa, I va e I saltela 
lontan da la forzela 
che la lo a vist ... partir! 



(Gosalt) 



Sara Casal (1980) 

Me e vegnu in ment na roba. 



I pensieri che me ven 
calche ota i e 
velen 

none velen velenos 



No sai se i e 
pericolos 

no sai se se puol i pensa 
o se ai da me griza 



Co la ment la sen 

va, libera, 

la no sa ando che... 



No me regorde pi 
'ndo che la era. 



(Zoldo) 



Italo DE Candido Ciandon (1929) 
Sol le erode e eterne. 

Siore o porete 
pien de vize 
laice o prete 
nei son pize 

S al grando inze te rode 
t as solo da pensa 
de fei n segno su le erode 
s te vos I eternita 

Nei passon, lore resta: 
robe morte senza os 
col ziel sen pre n testa 
le vive senza mos. 

(Sa Stefi) 

Annamaria De Michiel 
Dornade d inverno. 

Dornade d inverno 
col fogo che va, 
doi len da na parte, 
ca vece a varda, 

al vento che sgorla 
la, fora del viero, 
fra i cuatro pomer 
e i rame del pero. 

Contasse doe storie 
de n ota, se sa, 
de cuanche deone 
a Stabiere a sea, 

de cuante fadie 
par fei su la ciasa, 
conprasse doe vace, 
slargasse la stala. 

E po de chel ota 
che apena voltou 
e ruou la rosada 
e I fen se a biandou. 

Dornade d inverno, 
scominzia a fioca, 
I e longhe le ore 
ca chiete, a varda ... 
I corve che vola 
su la, fra le ciase, 
i va a sbecotasse 
doi pome giazade. 
Contasse doe storie 
che po e senpre chele, 
de cuanche a Santigo 
aveone le fede 

e po' de chel ota 



che son deste a passon 
e doe se avea perso 
su la pal giaron. 

De cuante fadie, 
ma ormai le e passade ... 
e ades che son vece, 
ca chiete, sentade, 

ades che son vece 
e tenpo ne avon 
se le penson dute 
co n tin de magon. 

(Lorenzago) 

John Francis Della Pietra (1955) 
Cazador. 

Cazador 

oh dio mi Signor 

valgugn i dis che I e na burta raza 

no I e vera, bisogna sol sta atenti co i verz la caza 

alora i ghe tira a tut chel che se mof 

anca a na pita che nte I bosch la perz el vof 

no i e cativa dent 

i nom di posti i cen a ment 

e co I e ora i neta i troi da le rame e tut dintorn 

che calche pore bestia no la se ronpe i corn 

se sa che dei animai i a conpassion 

anzi propio passion 

cande che i ghe n ciapa sot un, pitost che I patisse, 

senper un de lori te cate che I dis: "Mi el finisse..." 

e se I era sol feri 

e no te sa onde che I va a mori 

I e lori che i va a caza 

coi soi can da sanch i zerca la traza 

entra de lori zerte volte i e gelos de la sua zona 

cossi da spes i se conta na s-ciona: 

..."Ghe n ai vist na mucia I auter di, 

la su chel col I era set mas-ce o de pi... 

I era anca en gran bech..." 

Enveze I era en bodat con doi stech 

ma ognun cande che I so I a ciapa 

a chi altri el va a ghe daida 

anca se no i e tuti amigogn 

en zerti momenti fra lori i diventa bonazogn 

come cande che I e ora de di a zena 

i e tuti la ... la taola la e piena 

i descor difizile de selezion 

ma saon tuti cala che I e la so passion 

tira na tonada 

e vede na bestia sbrasada 

ma i sfadighea e i perz sol el so tenp 

no i ghe fa del mal a la dent 

da cande che I e el mondo e che I e memoria 

esiste sta storia 

che I om I e cazador 

te preghe, varda senper du Signor 

e alora en conpagnia 

bevonse sta boza fin che no ghe n e pi nia 

e senza fa tant busnor 

che i animai no i ne sente ... cazador 



(Canal) 



Irlino Doriguzzi Bozzo (1946) 
L cianpane dal to cianpanin. 

Al son del to cianpane 

t porte zal cuere duce i to ane. 

Sona a festa al primo di 
che z gedia i t porta a bendi. 

A la Cresma e Comunion 
i t fa cresse I emozion. 

Messa prima o messa sconda 
n da sautale le t rcorda. 

Pal rosario, vespro e dotrina 
pr n ciapate la sana romanzina. 

Sona a festa per San Roc e San Bastian, 
Pasca, Nada e I primo dl an. 

L tade. Sona I batole in cal di 
c al Signor e du a mori. 

Torna cuace I ultmo di 
ch da lassu n t le siente pi. 

(Danta) 

Lucio Fedon (1980) 
Viado. 

Descoz 

Coro tel guaz, 
Viado, 

Ciaval ledier, 
Vado, 

Col pensier, 

Co la cina 
Tel vento 

L aria f ina 
16 siento 

Solo 

Tel me core solo 

E me poio 

Su calche cuerto 

Moio 

De ega e verto 

Come n croa 
Te la periferia 
A rencura 
Co la fadia 



Na veduda, 
N sentimento 
Che I se tramuda 
Al sofia del vento 

E I anema duda 
16 siento, 

Duda n zima 
Al me tormento 

Co la cina 
N movimento 

Te n momento 
Me levo 

E te chesto vento 
Me delego. 

(Domeie) 

Bruno Ferroni 

La storia del gial. 

Na ota la dente de Auronzo 
era senpro davoi radea; 
radea con chi de Dobiaco 
le vace passaa i confin. 

E cuanche i se a ben patufiou 
la dente se avea stufiou, 
i a dito, betonse dacordo ... 
ce disto ... na gara fason! 

E cuanche ncora de gnote 
I gial scomenziasse a cianta, 
doe vece, da Auronzo e Dobiaco, 
dovea scomenzia a camigna: 

agno che le fosse ciatade 
I confin avea da passa, 
na ota betude i confine 
la dente stasea pi n pas. 

Pi furba la vecia de Auronzo 
la stravia chi doi che era la; 
la ponde I gial che dormia 
e chesto se bete a cianta. 

Cosi, po sta gran canaiada; 
chel autra era belo tardiva, 
man man che la dea pi n dalonde 
i confis se spostaa pi n la. 

Sul ponte de la marogna 
se ciata doe vece e n baston, 
e zenza pi tante descorse 
cosi i a serou la cuestion. 
E cuanche le vace partia, 
savea agno che le dea, 
na ota segnade i confine 
nessun avea pi da ce di. 



E i tenpe e dude n davante 
i confine da alora i e la 
doe guere e belo passade 
chissa cuante ncora a da rua; 

e chi che e ncora convinte 
che serve pondude de gial, 
daspo a forza de ponde, 
lui solo I se bete a cianta. 

(Auronzo) 

Patrick Ganz 

En Pianeza a fa fen. 

De solito stente a leva su bonora, 
ma stamatina no vede I ora. 
Enpize el foch, par vinze el fret, 
beve el cafe e son beleche dret. 

L e ancora scur, no se vez en bot, 
me ciole na pila e varde su sot. 
No I e na giornada de chele pi bele, 
le neole ie basse e no se vez le stele. 

Ma avon da di su en Pianeza a sega, 
el sol al Signor gaviane ordena. 
No pos sta cua a ghe pensa su n ora, 
vade istes e magari el fa fora! 

Ieri sera ai parecia el rusach, 

e par esse segur de no me ciapa fiach, 

ai metu inte braciole e pastin, 

e en toch de salame taia du fin. 

La polenta la fon lassu, de segur... 
... donte anca en cin de formai de chel dur! 
Me par che no manche proprio pi nia, 
ma en litro de vin no me I porte via? 

Co la refa cosi cargada, 

basta vardala par fa na sudada. 

Me mete i scarponi, me ciole el restel, 

me varde ente specio, son proprio el pi bel! 

No faze en tenp de cata la bareta, 

che chi altri mat i e gia la che i me speta. 

Sul trator i s a gia comeda, 

e senza di nia i I a de bota enpiza. 

Fin su ente le Giare reston montai, 
e da la don a pe su par chi prai. 
Entant che me ferme a tira en cin el fia, 
me gire endrio e me vien da pensa. 

No sion pi tanti che a ancora passion 
de manceni viva sta tradizion. 
"Co la lopa che cres enta mez al paes, 
a fa che di a sega onde che no la cres!" 

Con sta frase enbezila, prest se desbriga, 

chi cuatro balube che no vol fa fadiga. 

No i capis che I adorch no I conta nia... 

se se passa na giornada en sincera conpagnia. 



Entant che riflete me torne envia, 
I e meio che vade se voi ariva. 
Ma drio na curva, sot an fagher, 
cate na fauz, na pera e en coder. 

Fra corde e carucole, forche e restiei, 
vargugn s a carga pi del podei. 
Segur s a pensa en cin de peso smalti.. 
me faze coraio e i porte su mi! 

L e cuasi le set e oramai senza fia, 
me manca na pica e son debota riva. 
Ancora doi varech e la baita la sponta, 
co se riva fin cua la fadiga no conta. 

Enpoie la refa e me faze en panet, 
me mete na maia parche ai en cin de fret. 
Me pausse na s-cianta, ma no proprio tant, 
bisogna sega se volon di ndavant. 

Mi tache de sot, ti vai fora sul pian, 

cosi se dison co la faoz ente man. 

I grandi che sega, i tosat fa rodela 

chi pi furbi comanda co le man nte scarsela. 

Ai sentu anca doi goze, chissa che no I piove, 
desfon fora sti antogn, I e meio se move. 
Esto proprio segur? Ma se I a sarena, 
par mi te te sbalie, te t avara sbava! 

A le dies sponta el preve, sidia, pien de sef, 
che el se agita e el ziga anca entant che I bef: 
"No ste proa a ve desmentega, 
che la domenega bisogna santificaf 

Co na vecia taola che fa da altar, 
ornada coi f ior tirai fora da n mar, 
sot a le crepe che fa da cornis, 
I e proprio cosi che el Signor se capis. 

La predica, enfati , la par senper curta 
cande che ensieme auna se se sturta. 
Ente sto bel momento el nost pensier el va 
a chi che i e dut senza podei saluda... 

A Messa fenida la ora la sona... 
no I e el tenporal ma la panza che tona. 
Meton su la polenta, fridon el pastin, 
co la facia contenta de chi a bed vin. 

Entant che sion tuti drio taola a disna, 
sponta trei slach belche pronti a magna. 
"Sen passadi par caso e ghe gera baor", 
sara anca cosi, ma par mi i sent I odor. 

"Gavemo anca noaltri un pocheto de formaggio", 
e davant a la polenta i se met a proprio agio. 
Speron se no altro che co i a feni de magna, 
i se ciole en restel e i ne daide a ota. 

Cosita aon pensa e cosita i a fat, 
i e dut a ota e i s a godest come mat. 



Ma no i e del mestier, par cui no i capia, 
che otalo doi volte no serve a nia. 

Somea da no crede che ente na giornada, 
partida bonora co na segada, 
col caldo de agosto, fin che el sol el fa lum, 
se no ston atenti el fen fa fierum. 

Ades che I e sech avon da pensa: 
con tuta sta erba che aone da fa? 
Fone na velma o fone biei fas? 
Parche tralo de mal a noi no ne pias! 
Come na volta penson de fa 
e du par valon i fas fon fis-cia 
Conton le corde e cosita saon 
che de segur de pi no ghe n fon. 

Voi prova mi el fas a liga! 
Valent, bocia, ti taca a salta. 
Varda chi grandi a tira la spola, 
che ste robe no te le enpare a scola! 

L e senper chel un, el pi ciacolon, 
che no va mai ben nia: che "no t es proprio bon" 
" Chel piester I e piciol, chel altro I e grant, 
asseme a mi se volon di en davant." 

Ma en atimo dopo, co I tira su el fas, 
ghe pasaa la voia e alora el tas. 
Fin du al cavalon co la testa cargada 
el riva sfeni e co la rabia passada. 

Cande che ben aon feni de engrumali 
bisogna valgugn che vade a ciapali. 
Vade du mi e co ben son riva 
tire la corda e la faze sgorla. 

Senti chesto come che I ziga 
L e la carucola vecia che fa fadiga. 
Speron che I Signor el ne la mande bona 
e scolton fin cande che la corda la sona. 

Sion stat fortunai , I e passa du, 

sion proprio segur parche a bate aon sentu. 

Ghe n e ancora un e dopo aon feni, 

no me par vera, no ghe n podei pi! 

E co riva du el fas co la noiza orna, 
el laoro aon feni e podon se paussa. 
Ringrazion el Signor che I e dut tut ben.. 
Se vedon n altro an su en Pianeza a fa fen. 

(La Valada) 

SABRINA MENEGUS DE CHI DE MARTIN 

Indusia ize I bosco ize na nuote da nieve. 

De ci che I e sto bosco credo de saelo. 

La so ciasa I e do ize I paes; 

el no I me vedara indusia ca 

par varda la so piantes cuertes de nieve. 

Al me ciavaluto al s a stremi 



de se poussa intra i pezuos e n lago iaza 

zenza na stala da vesin 

ize la nuote pi negra de I an. 

Al sgorla al sonai taca a la brena 
par domandame se I e argo che no va. 
No I e outre sussure fora de la guos 
del vento ledier e del nieve de veludo. 

Al bosco I incanta, scuro e gran. 
Ma io ai da mantieni chel che ai inprometu, 
e ai na longa strada inante de dormi 
e ai na longa strada inante de dormi. 

(San Vido, da "Stopping By Woods on a Snowy Evening" de Robert Frost) 

Miranda Molin Pradel 

La storia de la nosta Universita 

Calche an fa son duda in piaza, 
chela sot la mia Moiaza, 
co I idea de in bacheca varda 
se I era calche novita. 

Me diseve "Ma va la, 
no sta gnanca te lusinga, 
in sti paes, ben o mal, 
se va solo a funeral." 

Invece chel di, varda an sin, 
I era an strano volantin, 
e I avisava la zent che anca cua 
i meteva su I Universita. 

La bela nuova la me a ralegra, 
no me I avarave mai speta, 
e inte al mio cuor ai ringrazia 
chi par Zoldo avea pensa. 

Sion peai via "a la chetichela", 
tanti dal For e an per da La Capela, 
parfin da Guoima se n a donta 
e gnanca Zope no I e manca. 

Da Belum la direzion 

I a studia la situazion, 

e Don Atilio I me a dit de provede 

par tegni an sin man apede. 

Mi, con an sin de incoscienza, 
ai azeta sta inconbenza, 
e cosi "coordinatrice" me ai cata, 
e tocare ve incontenta! 

Intant che son dare a stira, 
pense a chel che se puol fa, 
e me bruse anca le patate 
co me controle dute le date! 

Ma par le robe pi inportanti 
ai an puochi de "aiutanti", 
e tra duti con tanta passion 
zercon de fa dut con prezision. 



E senpre a de pi i a fat gola 
de torna sui banchi de scola. 
E de martes i vegn a lezion 
Co na gran sodisfazion. 

Peca che invece de scolta, 

ne vegn an sin da pisola, 

ma anca se no tegnon dut a ment 

tornon a casa pi content. 

Ma co I e ora de di in gita 
alora sion duti pien de vita, 
e come par na gran magia 
no ne duol propio pi nia. 

Visiton convent e zita 

co le guide a ne spiega, 

e se ne vanza na medoreta 

se conpron na bela giacheta. 

E dapo ore de cultura 

I e anca vuoia de morsura, 

e cosi la pi bela via 

I e chela che mena a la tratoria! 

Dapo fat al "bisognino", 

duti "a tavola per benino", 

e tra an risotin e an goto de Barolo 

se desmentegon del colesterolo. 

Anca ancuoi sion in conpagnia 
par passa doi ore in alegria, 
se aon sgionfa de polenta e pastin, 
ma par zena doi mandarin! 

Ades la storia la e ruada, 
feve ancora na balada; 
prima ve faze i miei saluti, 
Bon Nadal e an baso a duti! 

(Zoldo) 

Massimo Mosena Noni (1966) 

Noi decua, voi dela (Spiele ohne Grenzen). 

I confin i no n e pi, 
e I Europa I e realta, 
ma pero me paar a mi, 
noi decua e voi dela. 

I Ladin de serie A, 
che i e la, voi dela. 
I Ladin de serie B, 
che i e cua, insieme a mi. 

Al turismo I e daida, 
ma che brai voi dela, 
cua bisogna se rangia, 
puore caign noi decua. 

Se vole tegni bestiam, 
i ve da na bona man, 
ma le bestie noi decua 



aon dovu se le magna. 



I tosat che se marida, 
i a la casa garantida, 
e chi che se la fa cua, 
mai i no se la pagara. 

Se i schei i no va la, 
al tralicio al sautara, 
ma se schei none cua, 
dovon di par carita. 

Scheisse Walschen, Italiener, 
po pero i no se da pena, 
e i schei los von Rom, 
i va ben, anzi benon! 

Inte al mondo se a vedu, 
i a aboli la schiavitu, 
ma i taliaign i sta a Shangai, 
da voi resta I apartheid. 

Tante mine inte al bar, 
coi amighi, noi decua, 
e le bonbe che a copa, 
Ein Tritol, voi de la. 

I ne conta chi che sa, 
giustizia an di sara, 
e saron in serie A 
anca noi che sion decua. 

Par mi inveze che no sai, 
chel di al no sara mai, 
e se forsi al lugara, 
saron gia inte I aldela! 

(Zoldo) 

Eliana Olivotto 
Tornar inte la tera. 

La bala la vita in compagnia de la tera ... 
ciarori de piuma e scuro pesto, 
ricami su veli de nebia 
che pian pian la se desfa. 

Ormai I e raspa su I oro del fien 

Al sara vita 

Par i di che vien, 

intant le montagne tira I fia, 

lore che da sempre le sta la 

e no se le move 

in fra n respir de rasa 

e n s-ciap de viole. 

Granpadi a I erta, veci gabiot dei contadin 
i te conta col so len marz 
che la vita la finis. 

Ma fiori bianchi i se slarga sora i pra, 

fiori de Coleridge, 

i te dis la verita de n sogno 

e le busie che la vita te a conta. 



Al vien do pal troi al vecio, 

col so darlin vodo su la schena, 

an pas drio man, al camina 

pa ndarse a polsar, che I e rivada sera, 

al ghi core drio al son 

e intant che I sogna, al spera. 

Come na capa, 
nuvole sora la so testa. 
Na fumera. 
Tornar inte la tera. 
Esser tera. 

(Ospedal, segnalata al Premio letterario "G. Noventa - R. Pascutto", S. St/no di Livenza, 2009) 

Adeodato Piazza Nicolai (1944) 
La careola. 

a William Carlos Williams 

Na ota la funzionea 
ades no la va pi. Algo 
se a roto, ma no sei 
proprio che. Alora la mare 
la rienpia de patate, 
de grassa, de tera par 
di a fei ruoi. La partia 
pian pianin, pendesta 
sui truoi dai braze 
e da la schena piegada 
in avante par fei leva. 
La mare a nsegnou 
a dute de noi come se fa 
di avante na careola. No 
me son mai desmenteou 
ma ades algo proprio no va 
e no son pi bon de giustala. 
Forse I e massa vecia, 
co la ruoda scassinada 
o forse me mancia la vuoia, 
no ei pi bisuoi de chela 
trapola da museo. Meo 
betela te cianeva a marzi. 

Padova, 22 giugno 2006 

(Vigo) 
P.T.F. 

A ma nona. 

Me par ancora da la vede, 
ma nona 

vela ilio che la va su per triol 

sota le crepe del Arcangelo 

col sachet da le legne sota I braz, 

la carpeta inghiedada 

e la corona del Rosare inte man... 

Ave Maria ... Santa Maria ... 

E dintor via sui pezuoi 

dute i uziei che canta al Signor 

con iela... 

Ades no t es pi cadu, 
nona 



e mi ai ancora bisogn 
de ti! 

Intant che te scolte i cori dei Angeli, 
nona, 

tegneme na man su la testa. 



(Zope) 



